text: Посрещаме Великден с благодатния огън от миналата година (Обновена) - Flashnews
  неделя, 29 май, 02:19
  Посрещаме Великден с благодатния огън от миналата година (Обновена)
  Посрещаме Великден с благодатния огън от миналата година. За предстоящия Великден Благодатният огън няма да бъде пренесен до България. Това съобщиха от Св. Синод на БПЦ за БГНЕС. Оттам уточниха, че представител на българската православна църква тази година
  няма да пътува до Йерусалим на Велика Събота.
  "Във връзка с неблагоприятни обстоятелства Св. Синод на БПЦ-БП реши през тази година да не се осъществява пътуване на Велика Събота за пренасяне на Благодатния огън от светия град Йерусалим. Благодатният огън, съхраняван от миналата година, може да бъде получен в Синодалния параклис "Св. цар Борис-Михаил" след 14 часа на Велика Събота (23 април)", се казва в краткото
  съобщение от Светия синод.
  Решението на Светия Синод тази година да не изпрати своя делегация до Йерусалим е свързано с ограничителните мерки в Израел. Това заяви ловчанският митрополит Гавриил, цитиран от NOVA. Заради тях миналата година на нашата делегация се наложило да изчака на летището в Израел и
  оттам да вземе Благодатния огън.
  Ловчанският митрополит заяви, че има и други причини, които отказа да коментира, но едно от съображенията на Синода било свързано с войната в Украйна. Самият Гавриил е гласувал против решението за отсъствие на българска делегация в Йерусалим, но повечето митрополити били на обратното мнение. Той коментира, че БПЦ не е изпратила писмо до правителството за
  използване на държавния самолет.
  Митрополит Гавриил изрази съжаление, че Благодатният огън няма да дойде у нас. Ще се ползва огънят от миналата година, като такъв се съхранява в Синодалния параклис в София, във Врачешкия манастир и още няколко места у нас. Очаква се да получим Благодатен огън още от Гърция и Румъния.
  Благодатният огън всяка година бива измолван от Йерусалимския Патриарх Теофил III. През миналите години Благодатния огън идваше с правителствения самолет. Свещената мълния пада на Веилка събота по обяд на Божи Гроб пред Йерусалимския патриарх Теофил Трети и той възвестява Възкресението Христово. Секунди след възгласа представител на нашата църква палеше снопа от свещи, които носи специално за случая. Те са 40 на брой и са оплетени така че да горят едновременно. Огънят се пренася в специален метален контейнер. В тази кутия, обезопасена срещу пожар, се поставят фенерите, в които се пренася огънят. Те са пълни с негоримо масло, което и да се разлее, не може да се запали. Разделени са така, че да са стабилни при турболенция.